Ministru kabineta rīkojuma projekta “Par nacionālo interešu objekta statusa noteikšanu aizturēto ārzemnieku izmitināšanas centram „Mucenieki”,

„Jaunceltnes – 2”, Muceniekos, Ropažu novadā” sākotnējās ietekmes

novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Teritorijas attīstības plānošanas likuma 7. panta pirmās daļas 11. punkts. Ministru kabineta 2015. gada 2. decembra rīkojums Nr. 759 „Rīcības plāns personu, kurām nepieciešama starptautiskā aizsardzība, pārvietošanai un uzņemšanai Latvijā”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015. gada 6. jūlija ārkārtas sēdē tika pieņemts lēmums apstiprināt Latvijas Republikas pozīciju Nr.2 par Eiropas Komisijas paziņojumu Eiropas Parlamentam, Padomei, Eiropas un sociālo lietu komitejai un Reģionu komitejai „Eiropas programma migrācijas jomā”, kas sevī ietver Latvijas Republikas apņemšanos atbalstīt dalībvalstīm saistošu pasākumu kompleksu mehānisma izveidei patvēruma meklētāju pārvietošanai Eiropas Savienības iekšienē, kā arī visas dalībvalstis aptveroša mehānisma izveidi patvēruma meklētāju pārvietošanai no trešajām valstīm. Ar šo lēmumu Latvija ir uzņēmusies starptautiskās saistības, kuru īstenošanai Ministru kabinets 2015. gada 2. decembrī ar rīkojumu Nr. 759 „Rīcības plāns personu, kurām nepieciešama starptautiskā aizsardzība, pārvietošanai un uzņemšanai Latvijā” (turpmāk – rīkojums Nr.759) ir noteicis veicamo pasākumu kopumu un to izpildes termiņus. Atbilstoši rīkojuma Nr.759 2.4.apakšpunktam Iekšlietu ministrijai ir uzdots nodrošināt patvēruma meklētāju uzņemšanu un izmitināšanu atbilstoši normatīvo aktu prasībām, tostarp nodrošināt telpas lielāka patvēruma meklētāju un ārzemnieku, tajā skaitā aizturēto, izmitināšanai, kas paredz patvēruma meklētāju izmitināšanas centra „Mucenieki” ēku un katlu mājas pārbūvi, papildu resursu piesaisti aizturēto patvēruma meklētāju un nelegālo imigrantu izmitināšanai. Ņemot vērā izmaiņas starptautiskajā drošības vidē, būtiski ir pieaudzis patvēruma meklētāju un nelegālo imigrantu skaita pieaugums.Valsts robežsardzes aizturēto ārzemnieku izmitināšanas centra Daugavpilī kapacitāte ir nepietiekoša, kā rezultātā trūkst speciāli pielāgotas izmitināšanas telpas pieaugošā patvēruma meklētāju un nelegālo imigrantu apjoma izvietošanai atbilstoši Ministru kabineta 2008. gada 17. jūnija noteikumu Nr. 435 „Noteikumi par izmitināšanas centra iekārtošanas un aprīkošanas prasībām” un Ministru kabineta 2010. gada 23. marta noteikumu Nr. 276 „Valsts robežsardzes aizturēto patvēruma meklētāju izmitināšanas telpu iekārtošanas un aprīkošanas prasības” prasībām, kas tika ņemts vērā, izvēloties objektu jauna aizturēto ārzemnieku izmitināšanas centra izveidei.2015. gada 3. novembrī Ministru kabinets atbalstīja aizturēto ārzemnieku izmitināšanas centra „Mucenieki”, „Jaunceltnes – 2”, Muceniekos, Ropažu novadā (turpmāk – izmitināšanas centrs „Mucenieki”) izveidošanu Muceniekos (protokols Nr. 57, 58. §).Muceniekos jau ir izveidota infrastruktūra un jau darbojas Patvēruma meklētāju izmitināšanas centrs „Mucenieki”.Ēkas un zeme Muceniekos ir valsts īpašumā Iekšlietu ministrijas valdījumā, kas nerada ilgtermiņā papildu finansējuma slogu nomas maksai.Esošais patvēruma meklētāju centrs atrodas tuvu Latvijas Republikas galvaspilsētai.Pozitīvi vērtējams nepieciešamo veselības aprūpes iestāžu tuvums.Jauna Valsts robežsardzes aizturēto ārzemnieku izmitināšanas centra izbūve nepieciešama Latvijas Republikas galvaspilsētas tuvumā, jo, pieņemot lēmumu par nelegālo imigrantu izraidīšanu, procedūra tiek īstenota no starptautiskās lidostas „Rīga”.2016. gada 26. janvārī Ministru kabinets atbalstīja Iekšlietu ministrijas izstrādātā rīkojuma projekta „Par finansējuma piešķiršanu Iekšlietu ministrijai nekustamā īpašuma „Bundulīši” un Patvēruma meklētāju izmitināšanas centra „Mucenieki” ēku un katlu mājas pārbūvei” (protokols Nr. 4, 82. §) jautājumu par Iekšlietu ministrijai nepieciešamo finansējumu izmitināšanas centra „Mucenieki” izveidošanai 2 226 400 *euro* apmērā.Teritorijas attīstības plānošanas likuma 1. panta 7. punkts nosaka, ka nacionālo interešu objekti ir teritorijas un objekti, kas nepieciešami būtisku sabiedrības interešu nodrošināšanai.Ņemot vērā izmitināšanas centra „Mucenieki” valstisko nozīmīgumu un sabiedrības rezonansi, pastāv risks, ka var tik ierosināta tiesvedība no trešo personu puses ar mērķi apturēt būvniecību. Šāda tiesvedība būvniecību var apturēt uz vairākiem gadiem, kas nav pieļaujams, jo Latvijas Republika ir uzņēmusies starptautiskas saistības attiecībā uz personu, kurām nepieciešama starptautiskā aizsardzība, pārvietošanu un uzņemšanu Latvijā.Kā piemēru var minēt situāciju, kad ar šādu problēmu saskārušies elektrotīklu pārvades savienojuma “Kurzemes loks” būvnieki, jo būvniecības laikā ierosinātas vairākas tiesvedības (ierosinātāji ir personas, kuras nav zemes īpašnieki objekta būvniecības teritorijā).Būvniecības likuma 15.panta septītā daļa noteic, ka nacionālā interešu objekta būvniecībai izdotas būvatļaujas apstrīdēšana vai pārsūdzēšana neaptur būvniecības darbību.Tā kā elektrotīklu pārvades savienojumam “Kurzemes loks” Ministru kabinets noteicis nacionālo interešu objekta statusu, būvniecības darbi šajā objektā turpinās.Ja izmitināšanas centam „Mucenieki” netiks noteikts nacionālo interešu objekta statuss, bet būvniecības laikā tiks ierosinātas tiesvedības, var tikt apdraudēta Latvijas apstākļiem piemērotas sistēmas izveide patvēruma meklētāju uzņemšanai, kā arī bēgļu un alternatīvo statusu ieguvušo personu integrācijai.Ņemot vērā to, ka izmitināšanas centrs „Mucenieki” atbilst Teritorijas attīstības plānošanas likumā noteiktajiem valsts interešu objekta kritērijiem, lai būtu iespējams nodrošināt savlaicīgu Latvijas uzņemto starptautisko saistību izpildi un īstenot ar rīkojumu Nr. 759 Iekšlietu ministrijai deleģētos uzdevumus, izmitināšanas centram „Mucenieki” nepieciešams piešķirt nacionālo interešu objekta statusu valsts īpašumā esošā nekustamā īpašuma „Jaunceltnes - 2”, Muceniekos, Ropažu novadā (kadastra numurs 80840060056) un tā sastāvā ietilpstošā zemesgabala (zemes vienības kadastra apzīmējums 80840060056) robežās.Saskaņā ar Aizsargjoslu likumu izmitināšanas centra „Mucenieki” teritorijai aizsargjosla nav paredzēta.  |
| 3. | Projekta izstrādē iesaistītās institūcijas | Iekšlietu ministrija, Nodrošinājuma valsts aģentūra. |
| 4. | Cita informācija | Iekšlietu ministrija 2016.gada 24.februārī nosūtīja Ropažu novada pašvaldībai vēstuli Nr.1-89/537 ar lūgumu sniegt piekrišanu noteikt nacionālo interešu objekta statusu izmitināšanas centram „Mucenieki”.2016.gada 8.martā Iekšlietu ministrija saņēma Ropažu novada pašvaldības 2016.gada 8.marta vēstuli Nr.2-8.3/E-58 par piekrišanu noteikt nacionālo interešu objekta statusu izmitināšanas centram „Mucenieki”. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kurām rastos tiesības apstrīdēt vai pārsūdzēt izmitināšanas centra „Mucenieki” būvniecībai izdotās būvatļaujas. |
| 2. | Tiesiskā regulējuma ietekme uz tautsaimniecību un administratīvo slogu | Ne Ropažu novada pašvaldībai, ne izmitināšanas centram „Mucenieki”, nosakot nacionālo interešu objekta statusu, administratīvais slogs netiek uzlikts.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par līdzdalības procesu Ministru kabineta rīkojuma projekta izstrādes gaitā 2016. gada 24. februārī publicēts Iekšlietu ministrijas mājaslapā sadaļā “Sabiedrības līdzdalība” atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 13. punktam. Būvniecības ieceres īstenošanas stadijā sabiedrība vēl tiks informēta, ievērojot Būvniecības likuma 14. panta septītajā daļā minēto, kā arī Ministru kabineta 2014. gada 2. septembra noteikumu Nr. 529 „Ēku būvnoteikumi” 59. - 61. punktā ietvertās prasības. |
| 2. | Sabiedrības līdzdalība projekta izstrādē | Sabiedrības pārstāvjiem ir iespēja līdzdarboties Ministru kabineta rīkojuma projekta izstrādē, rakstiski sniedzot viedokli, priekšlikumus vai iebildumus par Ministru kabineta rīkojuma projektu līdz 2016.gada 8.martam. |
| 3. | Sabiedrības līdzdalības rezultāti | Sabiedrības līdzdalības procesa rezultātā netika saņemti viedokļi, priekšlikumi vai iebildumi par projektu. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija, Nodrošinājuma valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs Iekšlietu ministrijas institucionālo struktūru un tā īstenošanai jaunas institūcijas nav nepieciešams izveidot, kā arī reorganizēt vai likvidēt esošās. |
| 3. | Cita informācija | Nav. |

Anotācijas III, IV un V sadaļa – projekts šo jomu neskar.

Iekšlietu ministrs R.Kozlovskis

Vīza:

Valsts sekretāre I.Pētersone–Godmane

10.03.2016. 13:19

1118

Ungurs, 67829061

janis.ungurs@agentura.iem.gov.lv

Rateniece, 678429048

natalija.rateniece@agentura.iem.gov.lv